Na temelju članka 12. Statuta društva Zvečevo d.d. Kralja Zvonimira 1 Požega, Uprava društva podnosi Nadzornom odboru društva prijedlog Dnevnog reda za XXVII. Glavnu skupštinu društva i predlaže da suglasnost na predloženi dnevni red:

REDOVITA GLAVNA SKUPŠTINA

I.

Skupština će se održati dana 30.08.2018. godine, s početkom u 11:00 sati u prostorijama Društva u Požegi, Kralja Zvonimira 1, za koju se utvrđuje

D N E V N I R E D:

1. Otvaranje redovite Glavne skupštine i utvrđivanje broja nazočnih i zastupanih

dioničara.

1. Godišnja financijska izvješća za 2017.g. nakon što su ih utvrdili Uprava i
2. Nadzorni odbor Društva, i Izviješće Uprave o stanju Društva.
3. Izvješće Nadzornog odbora.
4. Donošenje Odluke o pokriću gubitka Zvečevo d.d. za 2017.god.
5. Donošenje Odluke o davanju razrješnice Upravi Društva.
6. Donošenje Odluke o davanju razrješnice Nadzornom odboru Društva.
7. Donošenje Odluke o razrješenju članova Nadzornog odbora Društva.
8. Donošenje Odluke o imenovanju članova Nadzornog odbora Društva.
9. Donošenje Odluke o izboru revizora Društva za 2018. godinu.
10. Donošenje Odluke o visini nagrade za rad članovima Nadzornog odbora.

PRIJEDLOZI ODLUKA

Uprava Društva i Nadzorni odbor predlažu da Glavna skupština donese sljedeće Odluke:

Ad. 5.

Donosi se Odluka o pokriću gubitka Zvečevo d.d. za 2017.god.

Ad. 6.

Daje se razrješnica Upravi Društva za vođenje poslovanja u 2017. god.

Ad. 7.

Daje se razrješnica članovima Nadzornog odbora za izvršeni nadzor u 2017. god.

Ad.8.

Donosi se Odluka o razrješenju članova Nadzornog odbora Društva.

Ad.9.

Donosi se Odluka o imenovanju članova Nadzornog odbora Društva.

Ad.10.

Obavljanje revizije za Zvečevo, d.d. Požega za 2018.g. povjerava se DELOITTE d.o.o., Zagreb, Radnička cesta 80, Republika Hrvatska.

Ad.11.

Donosi se Odluka o visini nagrade za rad članovima Nadzornog odbora.

II.

Pozivaju se dioničari Društva koji imaju pravo glasa da sudjeluju u radu i glasuju na Glavnoj skupštini.

III.

Pravo sudjelovanja na Glavnoj skupštini i korištenje prava glasa može ostvariti imatelj dionica na ime, odnosno njegov zakonski zastupnik ili njegov opunomoćenik pod uvjetom da svoje sudjelovanje prijavi Upravi Društva najkasnije do 23.08.2018.godine.

Pisanu punomoć za Glavnu skupštinu mora osobno ovjeriti dioničar kod javnog bilježnika ili u Društvu kod osobe ovlaštene za ovjeru punomoći, a punomoć mora sadržavati naznaku opunomoćenika, naznaku dioničara koji izdaje punomoć, ukupnu nominalnu vrijednost dionica i glasova kojim raspolaže, ovlaštenje da djeluje i glasuje u ime dioničara te datum izdavanja i vrijeme važenja punomoći.

Za broj glasova koji pojedinom dioničaru pripada na Glavnoj skupštini mjerodavno je stanje na dan sazivanja Glavne skupštine.

Glasovanje se vrši javno podizanjem glasačkog listića koji sadrži redni broj i broj glasova.

IV.

Materijale za Glavnu skupštinu dioničari mogu dobiti na uvid i preuzeti u prostorijama Društva u Požegi, Kralja Zvonimira 1, od objave poziva pa do održavanja Glavne skupštine u vremenu od 8 – 14 sati.

V.

Ako na Glavnoj skupštini ne bude kvoruma, naredna Glavna skupština održat će se 06.09.2018. godine u isto vrijeme i na istom mjestu, a odluke će se donositi bez obzira na broj dioničara koji su na njoj zastupljeni.

Ova odluka objavit će se u Narodnim novinama RH, Zagrebačkoj burzi, HANFA-i, Hina OTS, internetskoj stranici Društva (www.zvecevo.hr) i oglasnim pločama Društva.

ZVEČEVO, d.d.

P O Ž E G A